
Može li se ***[namaz](https://pitajucene.com/search/Namaz/questions/ "Pretraži pitanja o namazu")*** spojiti a da se ne klanja u džematu? Allah Vas nagradio!


* 
* 
* 
* 
* 
* 
* 

 
Može li se namaz spojiti a da se ne klanja u džematu?

Svevišnji Allah dao je Resulullahovu, ﷺ, ummetu olakšicu kraćenja i spajanja namaza na putu. Dakle, čovjek koji putuje izvan svog mjesta (i taj se njegov put u običajnom pravu njegova naroda naziva putovanjem), ima pravo na kraćenje i ***[spajanje](https://pitajucene.com/search/spaja/questions/ "Pretraži pitanja o spajanju")*** namaza. Svevišnji Allah rekao je: **“Nije vam grijeh da molitvu na putovanju skratite, i kad se bojite da će vam nevjernici neko zlo nanijeti. Nevjernici su vam, doista, otvoreni neprijatelji”** (En-Nisa, 101).  

Kad je Omer, radijallahu anhu, rekao Božijem Poslaniku, ﷺ, da više ne postoji strah od nevjernika, pa možda ne bi trebalo kratiti ***[namaz](https://pitajucene.com/search/Namaz/questions/ "Pretraži pitanja o namazu")***, Resulullah, ﷺ, kazao je: *“Skraćivanje namaza milost je Allahova spram vas, pa prihvatite Njegovu milost”* (Muslim, En-Nesai, Ibnul-Džarud, Ibn Huzejma i brojni drugi muhadisi).  

Namaz se može spojiti a da se ne obavi u džematu. No, ako se čovjek zadesi tamo gdje se uspostavi džemat, klanjat će u džematu pa će poslije tog, obavljenog namaza klanjati namaz koji slijedi, spajajući ih. A Allah najbolje zna.  

Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


